Diari Oficial de la Generalitat Valenciana


Sumari del DOGV 9722, del 10-11-2023 (2023/10187)

ACORD de 25 d'octubre de 2023, del Consell, pel qual s'autoritza una variació en els límits per a comprometre despesa en exercicis futurs, amb càrrec a la línia de subvenció, de concessió directa S0338, «Inversions en la terminal logística de l'àrea industrial d'Almussafes», de l'annex de transferències i subvencions de capital del programa 722.20, Política industrial, de la Conselleria d'Innovació, Indústria, Comerç i Turisme. (VL 11.001/23-026).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9722

Data del DOGV
:   10-11-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/10014


Data del document
:   25-10-2023

Organisme emissor
:   Conselleria d'Hisenda, Economia i Administració Pública

Tipus de document
:   Acord

Descriptors 

:   * Conselleria de Hacienda, Economía y Administración Pública
    * Conselleria d'Hisenda, Economia i Administració Pública

ACORD de 25 d'octubre de 2023, del Consell, pel qual s'autoritza una variació en els límits per a comprometre despesa en exercicis futurs, amb càrrec a la línia de subvenció, de concessió directa S0338, «Inversions en la terminal logística de l'àrea industrial d'Almussafes», de l'annex de transferències i subvencions de capital del programa 722.20, Política industrial, de la Conselleria d'Innovació, Indústria, Comerç i Turisme. (VL 11.001/23-026). [2023/10925]  
En l'annex de subvencions i transferències de capital del programa 722.20, Política industrial, de la Llei de pressupostos de la Generalitat per a l'exercici 2023, figura la línia de subvenció de concessió directa S0338, «Inversions en la terminal logística de l'àrea industrial d'Almussafes», que té per objecte donar continuïtat a les actuacions inversores realitzades per Ford España, SL, des de 2016 en la terminal logística de l'àrea industrial d'Almussafes per a la seua connexió i operativitat logística amb el Corredor Mediterrani, les quals van començar amb l'aprovació del Decret 98/2016, de 4 d'agost, del Consell, que va establir les bases reguladores de la concessió directa, amb caràcter excepcional i per raons d'interés públic de tipus econòmic, d'una subvenció a favor Ford España, SL.  
Durant l'execució del projecte han sobrevingut circumstàncies tècniques imprevisibles i alienes a Ford España, SL, que no li han permés l'execució del projecte en el temps previst, i l'empresa beneficiària ha sol·licitat, en diverses ocasions, ampliar el termini d'execució de la inversió restant i realitzar una nova distribució d'anualitats. A aquest efecte, s'han tramitat diversos decrets que han modificat el Decret 98/2016 i que han requerit paral·lelament la tramitació d'un expedient d'increment del nombre d'anualitats, així com una variació de límits pluriennals per a comprometre despesa en exercicis futurs amb càrrec a la línia de subvenció de concessió directa esmentada.  
Finalment, la Conselleria d'Innovació, Indústria, Comerç i Turisme a fi de donar continuïtat als objectius d'interés general de la subvenció mantenint la naturalesa i fins del projecte, ha tramitat un nou Decret 184/2023, de 10 d'octubre, del Consell, pel qual es modifica el Decret 98/2016, de 4 d'agost, del Consell, pel qual s'aproven les bases reguladores per a la concessió directa d'inversions d'adequació en la terminal logística de l'àrea industrial d'Almussafes per a la seua connexió i operativitat logística amb el corredor mediterrani, per a ampliar el termini d'execució de la inversió, i per això resulta necessari que es reajusten els límits per a comprometre despesa en exercicis futurs, amb càrrec a la línia de subvenció de concessió directa S0338 de l'annex de transferències i subvencions de capital del programa 722.20, Política industrial.  
  
En conseqüència, d'acord amb l'article 40.4 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, a proposta de la consellera d'Hisenda, Economia i Administració Pública, el Consell  
  
ACORDA  
  
Primer i únic  
Autoritzar l'ampliació del límit quantitatiu que estableix l'article 40.3 de la Llei 1/2015, d'hisenda pública, del sector públic instrumental i de subvencions, per a assumir compromisos de despesa, amb càrrec a la línia S0338, «Inversions en la terminal logística de l'àrea industrial d'Almussafes», de l'annex de transferències i subvencions de capital del programa 722.20, Política industrial, d'acord amb el següent detall:  
  
Anualitat Límit actual Límit modificat  
2025 0,31 194.252,40  
  
  
València, 25 d'octubre de 2023  
  
La consellera secretària,  
SUSANA CAMARERO BENÍTEZ